CELEX: 62017CN0243
Language: el
Date: 2017-05-10 00:00:00
Title: Υπόθεση C-243/17: Αίτηση προδικαστικής αποφάσεως την οποία υπέβαλε το Supremo Tribunal Administrativo (Πορτογαλία) στις 10 Μαΐου 2017 — Instituto de Financiamento da Agricultura e Pescas, IP κατά António da Silva Rodrigues

7.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/6
            
         Αίτηση προδικαστικής αποφάσεως την οποία υπέβαλε το Supremo Tribunal Administrativo (Πορτογαλία) στις 10 Μαΐου 2017 — Instituto de Financiamento da Agricultura e Pescas, IP κατά António da Silva Rodrigues
   (Υπόθεση C-243/17)
   (2017/C 256/04)
   Γλώσσα διαδικασίας: η πορτογαλική
   
      Αιτούν δικαστήριο
   
   Supremo Tribunal Administrativo
   
      Διάδικοι στην υπόθεση της κύριας δίκης
   
   
      Αναιρεσείον και καθού: Instituto de Financiamento da Agricultura e Pescas, IP
   
      Αναιρεσίβλητος και προσφεύγων: António da Silva Rodrigues
   
      Προδικαστικά ερωτήματα
   
   
               1)
            
            
               Από ποια ημερομηνία αρχίζει να τρέχει η προβλεπόμενη από το άρθρο 3, παράγραφος 1, πρώτο εδάφιο, [του κανονισμού 2988/95] (1) τετραετής προθεσμία παραγραφής σε περίπτωση στιγμιαίων παραβάσεων (όχι διαρκών ή επαναλαμβανομένων);
            
         
               2)
            
            
               Σε περίπτωση μη διαρκούς ή επαναλαμβανομένης παραβάσεως, έχει εφαρμογή το καθεστώς κατά το οποίο, «[γ]ια τα πολυετή προγράμματα η προθεσμία παραγραφής συνεχίζεται σε κάθε περίπτωση ως την τελική ολοκλήρωση του προγράμματος»;
            
         
               3)
            
            
               Έχει, επίσης, εφαρμογή ο κανόνας του ιδίου άρθρου 3, κατά τον οποίον «η παραγραφή επέρχεται το αργότερο κατά τη λήξη χρονικού διαστήματος ίσου τουλάχιστον του διπλασίου της προθεσμίας παραγραφής», σε περίπτωση πολυετούς προγράμματος, ήτοι παρατείνεται, και στην περίπτωση αυτή, η προβλεπόμενη από το άρθρο αυτό προθεσμία παραγραφής έως την τελική ολοκλήρωση του πολυετούς προγράμματος;
            
         
               4)
            
            
               Σημαίνει η έκφραση «[γ]ια τα πολυετή προγράμματα η προθεσμία παραγραφής συνεχίζεται σε κάθε περίπτωση ως την τελική ολοκλήρωση του προγράμματος» ότι:
               
                           α)
                        
                        
                           η προθεσμία παραγραφής ουδέποτε συμπληρώνεται πριν από την τελική ολοκλήρωση του πολυετούς προγράμματος;
                        
                     
                           β)
                        
                        
                           η προθεσμία παραγραφής αναστέλλεται ενόσω διαρκεί το πρόγραμμα, ήτοι έως την τελική ολοκλήρωσή του, και αρχίζει να τρέχει εκ νέου από το χρονικό αυτό σημείο;
                        
                     
                           γ)
                        
                        
                           η προθεσμία παραγραφής εξακολουθεί να τρέχει και, ως εκ τούτου, ακόμη και αν πρόκειται για πολυετές πρόγραμμα, η παραγραφή μπορεί να επέλθει πριν από την τελική ολοκλήρωση του προγράμματος εάν, εν τω μεταξύ, έχει συμπληρωθεί η αντίστοιχη προθεσμία;
                        
                     
         
      (1)  Κανονισμός (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (EE 1995, L 312, σ. 1).